L-aħbar tal-wasla tal-eks Ministru Konrad Mizzi f'Malta ħolqot interess kbir, u l-filmati mxandra minn Net News bl-ewwel kummenti ta' Mizzi kienu rappurtati b'mod estensiv minn diversi kmamar tal-aħbarijiet. Hawn taħt, nisiltu sitt punti ta' interess u fatti minn dak li qalilna, kif ukoll xi ftit kurżitajiet li innutajna malli Konrad Mizzi deher ħiereġ mill-mitjar 1. Se jibqa' kwarantina Dan ifisser li fadlilna ħafna biex narawh fil-Parlament. Dan ifisser ukoll li fadal biex jaffaċja skrutinju fil-Kamra tad-Deputati. U min naħa tal-Pulizija? Ħadd ma jaf jekk ġiex avviċinat fuq l-akkużi serji dwar flejjes kbar li intefqu mill-MTA fiż-żmien meta hu kien Ministru, il-bejgħ tal-isptarijiet u l-istejjer marbuta mal-Montenegro. 2. Mizzi qal li kellu Ma' Net News, Konrad Mizzi stqarr li kellu " Id-domanda loġika li tiġi f'moħħ kulħadd hi: żgur kien ġej mir-Renju Unit? jew Londra kienet stop-over minn post ieħor? 3. Min kien ma' Konrad Mizzi? Dak li deher ma' Mizzi hu imprenditur lokali, u wieħed jistaqsi jekk hux se jagħmel hu wkoll kwarantina. 4. In-nuċċali u l-maskra Iva. Ankè Konrad Mizzi għandu din il-problema. Il-maskra u n-nuċċali ma tantx huma eżattament l-aqwa 'partners' f'dan iż-żmien tal-pandemija. 5. Imsiefer fuq xogħol Okej, din interessanti. Jekk Konrad Mizzi kien imsiefer fuq xogħol. x'tip ta' business mar jagħmel l-Ingilterra? Ma min iltaqa'? U meta eżatt ħassu ma jiflaħx? Kemm kien ilu ma jiflaħx? U meta irrapporta b'dan kollu lill-Ispeaker Anglu Farrugia? 6. Jasal eżatt wara li ħareġ isem Angelo Gafà It-Tnejn il-Gvern ħabbar li Angelo Gafà se jkun il-Kummissarju l-ġdid tal-Korp tal-Pulizija. U f'anqas minn 24 siegħa, tfaċċa Malta Konrad Mizzi. Kumbinazzjoni? Id-deputat Nazzjonalista Jason Azzopardi allega fuq il-media soċjali li Konrad Mizzi kien qed jistenna garanzijja mill-Prim Ministru Robert Abela li l-Kummissarju l-ġdid ma kienx se jarrestah. Lil min taqbad temmen? Nistennew u naraw. : Il-Partit Nazzjonalista mhux se jipparteċipa fis-smigħ li se jkollu Angelo Gafà quddiem il-Kumitat Parlamentari li jrid jikkonferma l-għażla ta' Robert Abela.